Na temelju članka 14. Zakona o proračunu (Narodne novine 87/08, 136/12 i 15/15) i članka 36. Statuta Općine Vuka (Službeni glasnik Općine Vuka 01/14 i 01/18), Općinsko vijeće Općine Vuka na svojoj 20. sjednici održanoj dana 27. kolovoza 2019. godine donosi

# ODLUKU

**O IZMJENAMA ODLUKE O IZVRŠAVANJU PRORAČUNA OPĆINE VUKA ZA 2019. GODINU**

Članak 1.

U Odluci o izvršavanju proračuna Općine Vuka za 2019. godinu, Klasa: 400-08/18-01/02, Ur.broj: 2158-06/01-18-23, od 23. studenog 2018. godine, članak 21. mijenja se i glasi:

*„Općina se u 2019. godini može zadužiti za kapitalne izdatke sukladno propisima Zakona o proračunu i Zakona o izvršavanju Državnog proračuna za 2019. godinu do svote utvrđene u Računu financiranja Proračuna. Ukupna godišnja obveza jedinica lokalne samouprave može iznositi najviše do 20% ostvarenih prihoda u godini koja prethodi godini u kojoj se zadužuje. U iznosu ukupne godišnje obveze zaduženja uključen je i iznos godišnjeg anuiteta po kreditima te neplaćene obveze iz prethodnih godina.*

*Tekuća otplata glavnice duga, iskazana u Računu financiranja Proračuna Općine za 2019. godinu u svoti od 1.020.000,00 kn ima u izvršavanju Proračuna prednost pred svim ostalim izdacima.*

*Iznos novog duga iznosi 1.000.000,00 kn za kapitalni projekt „Energetska obnova zgrade Općine Vuka“, putem programa kreditiranja HBOR-a EU projekti. Očekivani iznos ukupnog duga na kraju proračunske 2019. godine ostat će po novom zaduženju 1.000.000,00 kn zbog ugovorenog početka otplate kredita u 2020. godini, te po starom zaduženju 300.000,00 kn, odnosno ukupno 1.300.000,00 kn.“*

*Jedinica lokalne samouprave može davati jamstva pravnoj osobi u većinskom izravnom ili neizravnom vlasništvu čiji je osnivač za ispunjenje obveza pravne osobe. Dana jamstva uključuju se u opseg zaduženja Općine u skladu sa Zakonom o proračunu.*

*Zahtjev Općini za izdavanje suglasnosti za zaduženje i/ili davanje jamstva podnosi odgovorna osoba pravne osobe ili ustanove putem Jedinstvenog upravnog odjela. Zahtjevu se prilažu obrazloženje kapitalnog projekta, usvojen financijski plan, dokaz o završenom postupku odabira najpovoljnije ponude za nabavu financijskih sredstava, nacrt ugovora ili pismo namjere banke s uvjetima kreditiranja te plan otplate sa svim navedenim troškovima (naknada i kamata), izjavu odgovorne osobe podnositelja zahtjeva da pod materijalnom i krivičnom odgovornošću jamči za ispravnost dokumentacije.*

*Općina će procijeniti rizičnost danog jamstva i osigurati adekvatnu jamstvenu pričuvu u slučaju potrebe.“*

Članak 2.

Ova Odluka objaviti će se u Službenom glasniku Općine Vuka a stupa na snagu osmog dana od objave.

KLASA: 400-08/19-01/1

URBROJ: 2158/06-01-19-3

U Vuki, 27. kolovoza 2019.

Predsjednik Općinskog vijeća

Stjepan Ribić